b'\n_START_ARTICLE_\nMerenre I.\n_START_SECTION_\n\xc5\xbdivljenjepis\n_START_PARAGRAPH_\nMerenre je bil sin faraona Pepija I. in kraljice Ankesenpepi I. in vnuk vezirke Nebet in njenega mo\xc5\xbea Kuija. _NEWLINE_Za Merenreja je v preteklosti veljalo, da je bil nekaj \xc4\x8dasa sovladar svojega o\xc4\x8deta Pepija I. Po odkritju Kamna iz ju\xc5\xbene Sakare sta Vasil Dobrev in Michel Baud dokazala, da je neposredno nasledil svojega o\xc4\x8deta.  Na zelo po\xc5\xa1kodovanem dokumentu se je ohranil zapis, da je bilo zadnjem letu Pepijevega vladanja 25. \xc5\xa1tetje \xc5\xbeivine, kateremu je brez prekinitve sledilo prvo vladarsko leto Merenreja I. _NEWLINE_Merenreja je, tako kot njegovega o\xc4\x8deta, zanimala Nubija in je prodrl globoko na njeno ozemlje. Razen tega je za\xc4\x8del utrjevati svojo oblast. Za guvernerja Gornjega Egipta je imenoval Venija in raz\xc5\xa1iril oblast nad ve\xc4\x8d drugimi guvernerji. Neko\xc4\x8d je veljalo, da je kmalu umrl, nedavna odkritja pa so to domnevo ovrgla in dokazala, da je vladal malo manj kot deset let. Na Kamnu iz ju\xc5\xbene Sakare se je ohranilo leto po drugem \xc5\xa1tetju \xc5\xbeivine, napis \xc5\xa1t. 6 iz kamnoloma Hatnub pa omenja Merenrejevo peto \xc5\xa1tetje \xc5\xbeivine, kar ustreza 10. letu vladanja, \xc4\x8de so bila \xc5\xa1tetja vsaki dve leti._NEWLINE_Na Kamnu iz ju\xc5\xbene Sakare je \xc5\xa1e en zapis, s katerega je razvidno, da je vladal najmanj 11-13 let, \xc4\x8de so bila \xc5\xa1tetja \xc5\xbeivine dosledno vsaki dve leti, vendar so bila tudi vmes. 18. \xc5\xa1tetje \xc5\xbeivine, na primer, je bilo v 30. letu Pepijevega vladanja, zato je mogo\xc4\x8de, da je Merenre vladal manj kot 11 let. _NEWLINE_Pe\xc4\x8dati vladarjev iz \xc5\xa0este dinastije in kamiti bloki iz Sakare ka\xc5\xbeejo, da je bila Mererejeva teta Ankesenpepi II. Pepijeva in njegova \xc5\xbeena. Ker Kamen iz ju\xc5\xbene Sakare ka\xc5\xbee, da je Merenre I. vladal med Pepijem I. in Pepijem II. in vladal najmanj ali malo ve\xc4\x8d kot deset let, ka\xc5\xbee, da je bil on o\xc4\x8de Pepija II. in ne Pepi I., kot se je domnevalo. Merenrejeva h\xc4\x8derka Ankesenpepi III. je bila \xc5\xbeena Pepija II.'